អ៊ូលូរូ

អ៊ូលូរូ ត្រូវបានគេស្គាល់ផងដែរថាជា អាយយឺស រ៉ក់ និងត្រូវបានប្រកាសជាផ្លូវការថា អ៊ូលូរូ / អាយយឺស រ៉ក់ គឺជាភ្នំទោលថ្មភក់ដ៏ធំមួយ។ វាលេចចេញឡើងជិតកណ្តាលប្រទេសអូស្ត្រាលី នៅភាគខាងត្បូងនៃដែនដីភាគខាងជើង ៣៣៥ គីឡូម៉ែត្រ ភាគនិរតីនៃ អាលីស ស្ព្រីងស៍ ។ អ៊ូលូរូ គឺជាទីសក្ការៈរបស់កុលសម្ព័ន្ធ ភីតចាន់ចាតចារ៉ា ដែលជា ជនជាតិដើមភាគតិច នៃតំបន់នេះ ដែលត្រូវបានគេស្គាល់ថាជា អាណាន្គូ ។ តំបន់ជុំវិញតំបន់ភ្នំនេះគឺជាជម្រកនៃប្រភពទឹក រណ្ដៅទឹក រូងភ្នំថ្ម និង គំនូរបុព្វេកាល ជាច្រើន។ អ៊ូលូរូ ត្រូវបានចុះបញ្ជីជា តំបន់បេតិកភណ្ឌពិភពលោករបស់អង្គការយូណេស្កូ ។ អ៊ូលូរូ និង កាតាជូដា (ត្រូវបានគេស្គាល់ផងដែរថាជា អូលហ្គាស) គឺជាលក្ខណៈពិសេសសំខាន់ពីរនៃ ឧទ្យានជាតិ អ៊ូលូរូ-កាតាជូដា ។ អ៊ូលូរូ គឺជាទីតាំងសម្គាល់ធម្មជាតិ​ដ៏​ល្បីល្បាញ​បំផុត​មួយ​របស់​ប្រទេស​អូស្ត្រាលី ហើយ​វា​ជា​គោលដៅ​ដ៏​ពេញ​និយម​សម្រាប់​អ្នកទេសចរ​ចាប់តាំងពី​ចុង​ទសវត្សរ៍​ឆ្នាំ ១៩៣០។ វាក៏ជា​ទីតាំង​ជនជាតិ​ដើម​ភាគតិច​ដ៏សំខាន់​បំផុត​មួយ​នៅ​ប្រទេស​អូស្ត្រាលី​ផងដែរ។ ឯកសារយោង